Урыстәыла Жьҭаара 30 инаркны абҵара 7 рҟынӡа ԥсшьарамшқәаны ирылаҳәоуп
11:30 21.10.2021 (ирҿыцуп: 11:32 21.10.2021)
Аҵыхәтәантәи амшқәа рзы Урыстәыла акоронавирус зхьызи, аҿкы иахҟьаны зыԥсҭазаара иалҵызи рхыԥхьаӡара акыр иҳаракхеит.
АҞӘА, жьҭаара 21 – Sputnik. Урыстәыла ахада Владимир Путин аԥыза-министр ихаҭыԥуаҩ Татиана Голикова лажәалагала дадгылеит жьҭаара 30 инаркны абҵара 7 рҟынӡа апандемиа иахҟьаны иԥсшьарамшқәаны рылаҳәара. Абри атәы аанацҳауеит РИА Новости.
Арҭ амшқәа рзы аулафахәы шыршәац иршәоит. Аҵыхәтәантәи амшқәа рзы Урыстәыла акоронавирус зыдбалоуи, аҿкы иахҟьаны зыԥсҭазаара иалҵызи рхыԥхьаӡара ҳаракхеит. Ииасыз уахыки-ҽнаки рыла рыԥсҭазаара иалҵит 1028-ҩык, ачымазара шьҭызкаауаз ирыцлеит 34 073-ҩык.
"Аепидемиа ацәқәырԥа ҿыц аиԥҟьара аҭахуп. Иҟоу аҭагылазаашьа инадҳәаланы ажәалагала адгылара асҭоит – жьҭаара 30 инаркны абҵара 7 рҟынӡа апандемиа иахҟьаны аԥсшьарамшқәа рылаҳәаразы, убри аан аулафахәы шыҟоу иааныжьны", - иҳәеит Путин аиҳабыреи иареи авидеоконференциала реилацәажәараан.
18 Жьҭаара 2021, 14:11
Иара иҳәеит арегионқәа рҿы жьҭаара 23 инаркны ари аус аларгалар шауа акыр ихьанҭоу аепидемиологиатә ҭагылазаашьазы. Иаҭахханы иҟалар абҵара 7 ашьҭахьгьы аԥкра иацҵахар ҟалоит.
Урыстәыла ахада аҭыԥантәи амчрақәа рахь ааԥхьара ҟаиҵеит алаҵаҟаҵара иацырҵаларц.